Source: https://www.tifantex.sk/obchodne-podmienky
Timestamp: 2020-03-30 09:09:52+00:00

Document:
Maskáčové nohavice AT digital Sky Blue
Všetky objednávky realizované prostredníctvom internetového obchodu www.tifantex.sk sú pre obe zmluvné strany záväzné. Predávajúci je:
TifanTEX s.r.o. 951 36 LEHOTA, ul. Hlavná 623. Lehota pri Nitre
Všetky reklamácie, osobné odbery a sťažnosti vybavujeme taktiež na tejto adrese.
IČO: 45955824
DIČ: 2023161525
IČ DPH: SK2023161525
Mail: tifantex@tifantex.sk
Mobil: +421 0905 665 423
Pevná linka: +421 37 6553 066
Bankové spojenie: 5052372650/0900, IBAN: SK38 0900 0000 0050 5237 2650
Okresný súd Nitra, oddiel Sro. Vložka číslo : 28004/N
Kupujúcim sa rozumie fyzická alebo právnická osoba, ktorá objedná v internetovom obchode na webovom sídle www.tifantex.sk tovar alebo službu a uzatvorí s predávajúcim zmluvu na diaľku prostredníctvom prostriedkov komunikácie na diaľku vrátane nie však výlučne prostredníctvom telefónu, elektronickou poštou (ďalej len e-mail) alebo webovým rozhraním.
Inšpektorát SOI pre Nitriansky kraj, Staničná 9, 94901 Nitra
tel.: 037/7720001, Fax: 037/7720024
Predaj tovaru prostredníctvom internetu sa riadi zákonom č. 102/2014 Z. z. o elektronickom obchode... v platnom znení.
Zákon o ochrane spotrebiteľa pri predaji tovaru alebo poskytovaní služieb na základe zmluvy uzatvorenej na diaľku alebo zmluvy uzavretej mimo prevádzkových priestorov
predávajúceho a o zmene a doplnení niektorých zákonov. Podľa tohto zákona k uzatvoreniu zmluvy dochádza momentom, keď spotrebiteľ obdrží od predávajúceho potvrdenie objednávky tovaru po jeho výbere z internetovej ponuky, teda na diaľku.
Zmluva sa uzatvára minimálne na 24 kalendárnych mesiacov, teda bežnú dĺžku trvania záruky produktu, ak pri konkrétnom produkte nieje uvedené inak, teda viac ako 24 kalendárnych mesiacov (predĺžená záruka).
Všetky objednávky podané prostredníctvom tejto internetovej predajne predávajúceho sú považované za záväzné. Kupujúci bude pred odoslaním objednávky vyzvaný, aby zaškrtnutím políčka potvrdil, že sa oboznámil s týmito všeobecnými obchodnými podmienkami, v plnom rozsahu porozumel ich obsahu a že s nimi súhlasí. Predmetné obchodné podmienky sa budú vzťahovať na všetky kúpne zmluvy medzi kupujúcim a predávajúcim, ktoré sú uzatvárané prostredníctvom internetového obchodu ako zmluvy na diaľku a na všetky vzťahy z nich vyplývajúce.
Zákazník či objednávateľ si u predávajúceho z ponuky vyberie konkrétny produkt/produkty. Každý produkt má svoj osobitný popis vlastností, podľa ktorých sa kupujúci rozhoduje o kúpe produktu.
Predávajúci je platcom DPH. Pri každom produkte je teda taktiež uvedená cena bez DPH aj cena s DPH (+ 20% daň z pridanej hodnoty) a platí pre každý produkt zvlášť. Predávajúci si vyhradzuje právo meniť ceny v závislosti od možných akcií či výpredajov. Ceny produktov sú uvedené bez poštovného. Dokladom o predaji na diaľku je faktúra, ktorá slúži aj ako dodací a záručný list a je dodaná na email poskytnutý kupujúcim. Ak kupujúci emailovú adresu neposkytne, je tento doklad priložený priamo v balíku spolu s tovarom.
Objednávať tovar je možné nepretržite 24 hodín denne. Pri nakupovaní nie je potrebná registrácia, no uľahčí Vám nakupovanie v budúcnosti.
Pri osobnom odbere na výdajnom mieste Lehota pri Nitre sa platí v hotovosti cez elektronickú registračnú pokladnicu, nie prostredníctvom platobných kariet. Osobný odber je možné zrealizovať na adrese: TifanTEX s.r.o. 951 36 LEHOTA, ul. Hlavná 623
Tovar sa objednáva zadaním počtu kusov a následným stlačením tlačidla KÚPIŤ. Tovar sa automaticky vloží do košíka, ktorý je k nahliadnutiu stlačením ikony košíka vpravo hore. Na stránke KOŠÍK môžete ešte dodatočne upraviť počet kusov, pripojiť poznámku napr. farebná kombinácia, druh a iné, vyberiete spôsob dopravy a stlačte OBJEDNAŤ, vyplňte formulár s osobnými údajmi, tel. číslom, e-mailom a dodacou adresou, zaškrtnite políčko so súhlasom spracovania osobných údajov a môžete vyjadriť nesúhlas, so zaslaním dotazníka spokojnosti v rámci programu Heureka - Overené zákazníkmi, nakoniec stlačte ODOSLAŤ OBJEDNÁVKU. Po jej odoslaní bude táto objednávka zaregistrovaná. Následne Vám na Vami uvedený e-mail príde potvrdenie o zaregistrovaní objednávky.
Súčasťou objednávky je povinnosť zaplatiť cenu objednávky. Táto informácia je taktiež uvedená pri tlačidle "Odoslať objednávku" a teda kupujúci je povinný po odoslaní objednávky za ňu zaplatiť jej cenu.
4. Storno objednávky a vrátenie tovaru
Kupujúci má právo stornovať objednávku bez udania dôvodu v deň jej vystavenia, alebo v nasledujúci deň a to e-mailom, telefonicky alebo faxom. Akceptovanie storna objednávky bude potvrdené kupujúcemu taktiež e-mailom, telefonicky alebo faxom. Kupujúci môže vrátiť tovar bez udania dôvodu do 14 dní od jeho zakúpenia. Tovar nesmie byť poškodený. Ak bolo už za objednávku zaplatené, no kupujúci chce i tak objednávku stornovať, je potrebné zaslať informácie o bankovom účte kupujúceho na ktorý mu bude späť zaslaná zaplatená cena za objednávku.
Pri zrušení a storne objednávky si neúčtujeme žiadne poplatky ani penále.
Podľa § 8 zákona 102/2014 Z.z., môže spotrebiteľ (kupujúci) tovar zakúpený v našom internetovom obchode vrátiť bez udania dôvodu najneskôr do 14 pracovných dní od jeho prevzatia. V tomto prípade je spotrebiteľovi (kupujúcemu) vrátená celá fakturovaná suma za produkt. Kupujúci má právo po prevzatí tovar rozbaliť a odskúšať obdobným spôsobom ako pri nákupe v klasickom kamennom obchode, a to v rozsahu potrebnom na zistenie povahy, charakteristík a fungovania tovaru. Spotrebiteľ (zákazník) je zodpovedný za akékoľvek zníženie hodnoty tovaru. Odskúšať teda neznamená začať tovar používať a po niekoľkých dňoch vrátiť predávajúcemu. Ustanovenia v tejto časti výslovne neplatia pre právnické osoby a pre fyzické osoby – podnikateľov ako aj fyzické osoby – nepodnikateľov nespĺňajúcich vymedzenie v zákone č. 108/2000 Z. z.
Prepravné náklady pri vrátení tovaru hradí kupujúci v prípade, ak výrobok plne zodpovedal kvalitatívnym požiadavkám a nebol vadný. Tovar je potrebné vrátiť na adresu: TifanTEX s.r.o. 951 36 LEHOTA, ul. Hlavná 623. Lehota pri Nitre. Tovar nesmie byť poškodený ani iným spôsobom nesmie byť znížená jeho hodnota.
V prípade, že kupujúci odstúpi od zmluvy a doručí predávajúcemu tovar so zníženou hodnotou, ktorý je používaný, poškodený alebo neúplný, uhradí kupujúci predávajúcemu náklady, ktoré vznikli v súvislosti s opravou tovaru a jeho uvedením do pôvodného stavu (ak je uvedenie do pôvodného stavu možné). V prípade ak nie je možné tovar uviesť do pôvodného stavu, bude tovar odoslaný naspäť ku kupujúcemu, bez nároku na vrátenie kúpnej ceny navyše kupujúci uhradí náklady spojené s opätovným zasielaním tovaru. Tovar vrátený na spôsob dobierky predávajúci neprevezme. Odporúčame Vám zaslaný tovar poistiť. Cena za tovar bude kupujúcemu vrátená po skontrolovaní vráteného tovaru najneskôr do 15 dní od odstúpenia od zmluvy a to bankovým prevodom.
V prípade ak si kupujúci zakúpi tovar v akciovom/výhodnom sete, je pri vrátení či výmene tovaru nutné zaslať späť celý set. Nie je možné set deliť či meniť jeho zloženie. V prípade vrátenia neúplného, znehodnoteného, poškodeného, znečisteného či používaného setu predávajúci ihneď upovedomí kupujúceho o chýbajúcej/poškodenej časti/častiach.
Ak kupujúci nedoručí ani po vyzvaní predávajúceho zvyšné časti tovaru/setu, bude tovar odoslaný naspäť ku kupujúcemu, bez nároku na vrátenie kúpnej ceny navyše kupujúci uhradí náklady spojené s opätovným zasielaním tovaru.
predaj tovaru zhotoveného podľa osobitných požiadaviek objednávateľa alebo tovaru určeného osobitne pre jedného objednávateľa, alebo tovaru, ktorý vzhľadom na jeho vlastnosti nemožno vrátiť
Objednaný tovar bude zaslaný na uvedenú adresu v priebehu 24 hodín. Platí len v pracovných dňoch. Pokiaľ z akéhokoľvek dôvodu nebude možné vybaviť objednávku do 3 dní, budeme Vás o tom informovať telefonicky alebo mailom. Objednávky prijaté do 13:00 hod. budú spracované ešte v tento deň a odoslané v prípade ak sa jedná o pracovný deň. Dodanie tovaru je prostredníctvom spoločností Slovenskej Pošty a Kuriérskou spoločnosťou DPD. Dodanie tovaru sa pohybuje v rozmedzí od 1 do 3 pracovných dní od odoslania objednávky kupujúcemu zo sídla predávajúceho.
Predávajúci je oprávnený v závislosti na charaktere obchodu (množstvo, cena, typ produktu, náklady na prepravu, vzdialenosť a pod.) predovšetkým pri cene vyššej ako 150 €, žiadať kupujúceho o autorizáciu objednávky dôveryhodným spôsobom, napr. telefonicky alebo písomne. V prípade odmietnutia autorizácie kupujúcim, prevádzkovateľ považuje objednávku za neplatnú.
6. Spôsob dopravy a platobné podmienky
Spôsob a cenu dopravy si volíte sami v "košíku".
Najpoužívanejší spôsob platby za tovar je dobierkou, kedy zaplatíte za tovar až po jeho prevzatí a to buď na pošte, alebo kuriérovi prepravnej spoločnosti. Kuriér spoločnosti DPD Vás telefonicky upovedomí o vyzdvihnutí zásielky. Prepravné náklady hradí kupujúci a sú nasledovné:
0,1 EUR - 39 EUR
Osobný odber v Lehote
Kuriér spol. DPD
Kuriér DPD Česká republika
Predávajúci si vyhradzuje právo meniť cenu za dopravu počas akcií "poštovné zdarma". Vtedy sa cena za dopravu a taktiež hranice pre dopravu zdarma môžu líšiť. O akciách predávajúci informuje mailom alebo vyskakovacím pop-up oknom na stránkach predávajúceho. Predávajúci si neúčtuje žiadne iné poplatky za poštovné či balné, len tie ktoré sú uvedené tu alebo v košíku pri objednávaní tovaru.
Pozn: Druhý spôsob platby je bankový prevod, teda platba vopred. Po obdržaní Vašej objednávky najskôr zistíme, či všetok tovar je reálne dostupný na sklade. Následne po kontrole objednávku pripravíme, zabalíme a zašleme Vám všetky potrebné informácie pre uskutočnenie bankového prevodu. Za tovar sa platí vopred na náš účet. Po pripísaní Vašej platby na Náš bankový účet Vás budeme informovať o zaslaní tovaru mailom alebo telefonicky. Doba dodania po platbe bankovým prevodom je približne 2 pracovné dni od pripísania Vašej platby na Náš účet.
Platba na dobierku pre Českú republiku prebieha u prepravcu - teda DPD a patí sa v Českých korunách teda v CZK.
Na tovar sa vzťahuje záručná lehota 24 mesiacov a začína plynúť dňom prevzatia tovaru. Záruka sa vzťahuje na preukázateľné výrobné vady spôsobené výrobcom. Záruka sa nevzťahuje na chyby vzniknuté nesprávnym používaním a ošetrovaním tovaru spôsobené kupujúcim. Záruka sa taktiež nevzťahuje na bežné opotrebenie tovaru spôsobené jeho používaním.
Záručné podmienky sa riadia ustanoveniami Občianskeho zákonníka č. 40/1964 Zb. v platnom znení. Záručná doba je 24 mesiacov, pokiaľ nie je pri konkrétnom tovare uvedené inak (predĺžená záruka teda 24 mesiacvo a viac) a začína plynúť dňom prevzatia tovaru kupujúcim. V prípade výmeny tovaru za nový začína bežať záručná doba na nový tovar nanovo od jeho prevzatia. Ak dôjde k výmene vadnej súčiastky, na ktorú bola poskytnutá záruka, začína plynúť nová záručná doba 24 mesiacov na danú súčiastku. Záruka zaniká poškodením tovaru neodborným používaním alebo iným neštandardným zaobchádzaním, vrátane neodborného servisného zásahu.
Záručná doba všetkým osobám, používajúcim výrobok pre účely podnikania s týmto výrobkom je stanovená na 12 kalendárnych mesiacov.
Vrátenie prebieha prostredníctvom vyplnenia reklamačného protokolu tu a následného zaslania tovaru späť na Našu adresu pri splnení reklamačných podmienok z bodu 8. kde je uvedená taktiež adresa na reklamácie či vrátenie.
Pri reklamácii: balík musí byť riadne zabalený a má obsahovať: reklamovaný tovar vrátane príslušenstva, popis závady a kontaktné údaje kupujúceho – meno a priezvisko, prípadne údaje obchodnej spoločnosti/fyzickej osoby – podnikateľa, spiatočná adresa, tel.číslo, e-mail.
Tovar je potrebné zaslať buď formou balíka, alebo doporučene ako list prostredníctvom pošty na túto adresu:TifanTEX s.r.o. 951 36 LEHOTA, ul. Hlavná 623. Lehota pri Nitre . Pri zaslaní tovaru dobierkou nebude táto zásielka prijatá. Tovar odporúčame poistiť. Reklamovaný tovar musí byť dodaný mechanicky nepoškodený, bez neodborných zásahov. Spiatočnú prepravu po vybavení oprávnenej reklamácie hradí predávajúci.
Predávajúci je zodpovedný za vady či poškodenie výrobku v prípade, že dôjde k vade výrobku v záručnej dobe, a tým má kupujúci právo na odstránenie vzniknutej vady. V prípade, že vada tovaru je neodstrániteľná, nahradí dodávateľ kupujúcemu vadný výrobok novým, alebo po dohode - výrobkom iného typu, pričom dôjde k doplateniu, alebo vráteniu cenového rozdielu.
Reklamáciu nieje možné uplatniť na poškodenie vzniknuté:
záruka sa tiež nevzťahuje na škody vzniknuté v dôsledku živelnej udalosti, živelnej katastrofy, násilného poškodenia, poveternostných podmienok, alebo prevádzkou v extrémnych a neobvyklých podmienkach
Všetky právom uplatnené záručné opravy sú bezplatné vrátane nákladov na doručenie opraveného tovaru kupujúcemu. V súlade s §598 zák. č. 40/1964 Zb. (Občiansky zákonník) v platnom znení, má kupujúci nárok na úhradu nevyhnutných nákladov, ktoré mu vznikli v súvislosti s uplatnením práv zo zodpovednosti za vady. Predávajúci rozhodne o reklamácii čo najskôr avšak najneskôr do 30 pracovných dní. V odôvodnených prípadoch, najmä ak sa vyžaduje zložité technické zhodnotenie stavu výrobku alebo služby, najneskôr do 30 dní odo dňa uplatnenia reklamácie. Po uplynutí tejto lehoty má spotrebiteľ právo od zmluvy odstúpiť alebo má právo na výmenu výrobku za nový výrobok.
Predávajúci upozorní o vybavení reklamácie kupujúceho buď telefonicky alebo e-mailom a tovar odošle na vlastné náklady na adresu kupujúceho. Záručná doba na ponúkaný tovar je 24 mesiacov pokiaľ nie je pri tovare uvedená dlhšia záručná doba a začína plynúť dňom prevzatia tovaru kupujúcim.
Po vybavení reklamácie bude kupujúcemu odoslaný opravený či nový tovar. Vybavením reklamácie sa záručná doba predlžuje o dobu trvania reklamácie. Ak bola reklamácia v zákonnej záručnej lehote vybavená výmenou tovaru za nový, potom záručná doba začne plynúť znova od dátumu vybavenia reklamácie.
Pre uplatnenie reklamácie postupujte nasledovne : Stiahnite si reklamačný protokol tu vyplňte ho a zašlite spolu s reklamovaným tovarom na našu adresu : TifanTEX sro. 95136 Lehota, ul. hlavná 623. K zásielke je potrebné priložiť kópiu faktúry. Tovar zasielajte ako balík, nikdy nie ako dobierku, tovar zaslaný na dobierku nebude prevzatý.
9. Alternatívne riešenie sporov:
Nakupujúci – spotrebiteľ – má právo obrátiť sa na predávajúceho so žiadosťou o nápravu (e-mailom na tifantex@tifantex.sk) ak nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho spotrebiteľské práva. Ak predávajúci odpovie na túto žiadosť zamietavo alebo na ňu neodpovie do 30 dní od jej odoslania, spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov (ďalej len subjekt ARS) podľa zákona 391/2015 Z.z. ARS subjektami sú orgány a oprávnené právnické osoby podľa §3 zákona 391/2015 Z.z. Zoznam subjektov ARS je možné nájsť na stránke Ministerstva hospodárstva SR www.mhsr.sk. Návrh môže spotrebiteľ podať spôsobom určeným podľa §12 Zákona 391/2015 Z.z.
Spotrebiteľ môže podať sťažnosť aj prostredníctvom platformy alternatívneho riešenia sporov RSO, ktorá je dostupná online na https://ec.europa.eu/info/live-work-travel-eu/consumers/resolve-your-consumer-complaint_sk
S osobnými údajmi kupujúceho budeme zaobchádzať v zmysle zákona č. 428/2002 Z.z. o ochrane osobných údajov v informačných systémoch. Všetky Vami zverené údaje nebudú poskytnuté tretej osobe, s výnimkou prepravcov či iných spoločností potrebných pre spracovanie objednávky.
Údaje, ktoré nám poskytnete, sú po registrácii alebo prijatí objednávky uložené výlučne na serveri www.tifantex.sk v žiadnom prípade nie sú prístupné tretím stranám.
V prípade fyzickej osoby – nepodnikateľa/spotrebiteľa: Meno, Priezvisko, Adresa, Telefónne číslo, E-mail. V prípade právnickej osoby - firma: Názov firmy, Meno zodpovednej osoby, Priezvisko zodpovednej osoby, Adresa sídla firmy, Adresa doručenia tovaru, telefón, E-mail.
Všetky osobné údaje, ktoré nám pri registrácii alebo pri vytváraní objednávky poskytnete, slúžia výlučne na účely administratívneho spracovania Vašej objednávky, pre účely tvorby a archivácie daňových dokladov a chod internetového obchodu www.tifantex.sk
Vaše osobné údaje sa ukladajú v databázach www.tifantex.sk po dobu 3 kalendárnych rokov. O vymazanie osobných údajov z databázy môžete požiadať prostredníctvom e-mailu na adrese tifantex@tifantex.sk či podpora@tifantex.sk
O vymazaní údajov resp. zrušení registrácie Vás budeme informovať prostredníctvom e-mailu.
V zmysle zákona č. 428/2002 Zb. z. o ochrane osobných údajov prevádzkovateľ internetového obchodu www.tifantex.sk sa zaväzuje, že osobné dáta, ktoré poskytne kupujúci prostredníctvom objednávkového formulára nebudú bez súhlasu vlastníka týchto dát akokoľvek poskytované tretej osobe. Ďalšie znenie o spracovaní a ochrane osoných údajov nájdete tu: Spracovanie a ochrana osobných údajov.
Slovenská obchodná inšpekcia, Inšpektorát SOI pre Nitriansky kraj, Staničná 9, 94901 Nitra
kontakt : tel: 037/7720001, Fax: 037/7720024
11. Predaj tovaru s obmedzením
Podl'a platných zákonov je nákup niektorých typov tovaru obmedzený dosiahnutím veku 18-tich rokov, resp. výnimkou, udeľovanou ministerstvom vnútra podľa § 8 ods. 2 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov( ďalej len zákon ).
• e-mailom na adresu: objednavky@tifantex.sk.
Zbrane, strelivo a pyrotechnika sa nemôžu zasielať poštou či inou prepravnou službou a po ich objednaní je nutný osobný odber na Našom výdajnom mieste.
Akustické zbrane
Akustické zbrane predávané našou spoločnosťou sú upravené podľa zákonov Slovenskej Republiky. Všetky sú dodávané s protokolmi o novom kusovom overení zbraní potvrdzujúcom zmenu druhu zbrane z jej originálnej verzie na akustickú zbraň. Dokumenty sú k dispozícii aj v anglickom jazyku. Na kúpu je potrebné mať 18 rokov a potvrdiť to zaslaním kópie dokladu totožnosti na našu adresu alebo mailovú adresu. Doklad treba zaslať iba pri prvej kúpe. Je nevyhnutné, aby sa zákazník uistil, že tento druh zbraní je legálny v jeho krajine. Ak je potrebné registrovať túto zbraň, odporúča sa to dodržať a riadiť sa podľa zákonov príslušnej krajiny. Uvedené zbrane nepredávame mimo územia EU.
Expanznú zbraň zakúpenú po tomto dátume treba do 7 dni po kúpe prihlásiť na príslušnom ORPZ. Expanzné zbrane nemožno posielať poštou , alebo iným spôsobom fyzickým osobám-len osobný odber na výdajnom mieste, alebo možné poslať najbližšiemu oprávnenému obchodníkovi vo Vašom okoli.
12. Predaj tovaru do zahraničia
Našli ste na webe výrobok, ktorý by ste si chceli kúpiť, ale momentálne sa nachádzate alebo žijete v zahraničí. Naším úsilím je vyhovieť želaniam všetkých zákazníkov bez ohľadu na miesto dodania tovaru. V prípade, že je to mimo územia SR a ČR, riešime platobné a dodacie podmienky individuálne v závislosti od miesta vášho pobytu a od veľkosti a hmotnosti objednaného tovaru (pokiaľ nieje uvedené inak).
Pri predaji tovaru do zahraničia (mimo územia Slovenskej či Českej republiky) je kupujúci povinný dodržiavať príslušné právne predpisy krajiny, do ktorej má byť v súlade s jeho požiadavkou uvedenou v objednávke tovar odoslaný, najmä si vopred preveriť skutočnosť, či držanie, nadobúdanie vlastníctva a dovoz ním objednávaného druhu tovaru nie je v danej krajine zakázaný/regulovaný, ako aj tú skutočnosť, či daná krajina nezakazuje predaj ním objednávaného tovaru cez internet (zákaz uzatvárania zmlúv na diaľku).
Mzc2OGU0

References: súd 
 § 8
 §598
 §3
 §12
 § 8